《竹如意》
明代·朱之蕃

斲取铿金戛玉枝，不资型范自离奇。坚持劲节羞茅靡，挥霍虚离与物宜。

花雨争飞从握手，閒云静看独支颐。客来指点潜身处，免作长竿渭上垂。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。